open-index/open-wikipedia-markdown huggingface dataset:
தொழில் பயன்பாட்டு மென்பொருள்

**தொழில் பயன்பாட்டு மென்பொருள்** (ஆங்கிலத்தில் *Enterprise Application Software*) என்றறியப்படும் **தொழில் நிறுவன மென்பொருள்**, (ஆங்கிலத்தில் *Enterprise Software*) என்பது ஒரு தனி நபருக்காக அல்லாமல், ஒரு அமைப்பின் தேவைகளை நிறைவு செய்ய வேண்டிய நோக்கத்திற்காக வடிவமைக்கப்படும் மென்பொருள். பள்ளிகள், நிறுவனங்கள், இணையம்சார் பயனர் குழுக்கள், சங்கங்கள்/கழகங்கள், சில்லறை விற்பனையாளர்கள், அரசு அமைப்புகள் போன்ற பல்வேறு அமைப்புகள் இதனால் பயன்பெரும். தொழிற்பயன்பாட்டு மென்பொருள் ஒரு (கணினி-சார்)தகவல் அமைப்பின் இன்றியமையா அங்கமாகும், அது போல வலைதள உருவாக்கத்தையும் உள்ளடக்கியது.

தொழில் நிறுவன மென்பொருள் வழங்கும் சேவைகள் பொதுவாக வலைவழிக் கொள்முதல், இணைய கட்டண வசூலிப்பு செயலாக்கங்கள் (*online payment processing*), ஊடாடும் விளைபொருள் அட்டவணை (*interactive product catalogue*), தானியங்கி பட்டியலிடும் முறை(*automated billing systems*), பாதுகாப்பு, தொழில்நிறுவன உட்பொருள் மேலாண்மை(*enterprise content management*), தகவல் தொழில்நுட்ப சேவை மேலாண்மை, வாடிக்கையாளர் தொடர்பு மேலாண்மை, நிறுவன வளம் திட்டமிடல், வணிக அறிவாண்மை, செயற்றிட்ட முகாமைத்துவம், கூட்டுழைப்பு, மனித வள மேலாண்மை, உற்பத்தி, தொழில் நிறுவன பயன்பாட்டு ஒருங்கிணைப்பு (*enterprise application integration*), தொழில் நிறுவன விண்ணப்ப தானியக்கம்(*enterprise forms automation*) போன்ற வணிக சார்புடைய கருவிகளாகப் பயன்படுவன.

தொழில் நிறுவனங்கள் பலவும் பொதுவான துறை பகுப்புகளையும், அமைப்புமுறைகளையும் கொண்டிருக்கும் காரணத்தால், தொழில்நிறுவன மென்பொருள் பெரும்பாலும் தனிப்பயனாக்கக்கூடிய நிரல்களின் தொகுப்பாக(*suite of customizable programs*) வழங்கப்படும். பொதுவாக, இக்கருவிகளின் சிக்கலான வடிவமைப்பு காரணமாக, இவற்றைப் பயன்படுத்த நிபுனத்துவமும், இவை குறித்த சிறப்பு அறிவும் தேவை.

## வகைகள்

* கணக்கியல் மென்பொருள்
* வணிக அறிவாண்மை
* பணிச் செயலாக்க மேலாண்மை
* உட்பொருள் மேலாண்மை அமைப்பு (*CMS*)
* வாடிக்கையாளர் தொடர்பு மேலாண்மை (*CRM*)
* தரவுத்தளம்
** முதன்மை தரவு மேலாண்மை (*MDM*)
* நிறுவன வளம் திட்டமிடல் (*ERP*)
* தொழில் நிறுவன சொத்து மேலாண்மை (EAM)
* விநியோகச் சங்கிலி மேலாண்மை (*SCM*)

## உருவாக்குவோர்
நிறுவன மென்பொருள் துறையில் ஈடுபட்டிருக்கும் பெரும் அமைப்புகள் சாப், கூகுள், ஐபிஎம்,  ரெட் ஹாட், மைக்ரோசாப்ட், அடோபி சிஸ்டம்ஸ், உள்ளிட்டவை; இவையல்லாமல் உலகில் ஆயிரக்கணக்கான விறபனையாளர்கள் உள்ளனர்.

## தொழில்நிறுவன சமூக மென்பொருள்
நிறுவனம் 2.0 என்றழைக்கப்படும் தொழில்நிறுவன சமூக மென்பொருளையும் நிறுவனங்கள் பயன்படுத்துகின்றன. மைக்ரோசாஃப்ட்டிடம் விற்கப்பட்ட யாம்மர் இன்க். என்பது இவ்வகை மென்பொருளுக்கோர் எடுத்துக்காட்டாகும்.

## இவற்றையும் காண்க
* நிர்வாகத்திற்கான தகவல் முறைமை

## மேற்கோள்கள்

பகுப்பு:பயன்பாட்டு மென்பொருள்
சைனாடவுன், சிங்கப்பூர்

சிங்கப்பூரில் **சைனாடவுன்** என்பது, சீன மக்கள் செறிந்து வாழ்வதுடன், சீனப் பண்பாட்டுக் கூறுகளைச் சிறப்பாகக் கொண்டதுமான ஒரு குடியிருப்புப் பகுதி. இது ஊட்ரம் என்னும் பெரிய பிரிவுக்குள் அடங்குகிறது. 

சிங்கப்பூரின் பெரும்பான்மை இனத்தவராகச் சீன மக்களே இருப்பதால், முன்னரைப்போல் சைனாடவுனை ஒரு இனக்குடியிருப்புப் பகுதியாகக் கொள்ள முடியாது. சைனாடவுன் என்னும் பெயர் சிங்கப்பூர் பிரித்தானியரின் ஆட்சியில் இருந்தபோது அவர்களால் வழங்கப்பட்டது. சிங்கப்பூரர்கள் தொடர்ந்தும் அப்பெயரையே வழங்கி வருகின்றனர். இப்பகுதி இன்றும் அதன் வரலாறு மற்றும் பண்பாட்டு முக்கியத்துவத்தைப் பேணி வருகின்றது. இதன் பெரும் பகுதி தேசிய மரபுரிமைக் களமாக அறிவிக்கப்பட்டுள்ளதுடன், நகர மீள்வளர்ச்சி அதிகாரசபையினால் பேணிக் காக்கப்படுவதற்காகக் குறித்து ஒதுக்கப்பட்டுள்ளது.

## பகுதிகள்
சிங்கப்பூரின் சைனாடவுன் பல பகுதிகளை உள்ளடக்கியது. கிரேத்தா ஆயர், தெலோக் ஆயர், தஞ்சோங் பாகர், புக்கிட் பாசோ, ஆன் சியாங் ஹில் என்பவை இவை.
* **கிரேத்தா ஆயர்** - *நீர் வண்டி* என்னும் பொருள் தரும் பெயர் கொண்ட கிரேத்தா ஆயர், சைனாடவுனின் இதயப் பகுதியாகக் கருதப்படுகிறது. சைனாடவுன் மரபுரிமை மையம், சைனாடவுன் உணவுத் தெரு, சைனாடவுன் இரவுச் சந்தை, கிரேத்தா ஆயர் மீன் சந்தை என்பவற்றைக் கொண்டுள்ள இப்பகுதி, பெயர்பெற்ற சுற்றுலாப் பகுதியும், உள்ளூர் உணவுகளுக்காக விரும்பப்படும் பகுதியும் ஆகும். 
* **தெலோக் ஆயர்** - சைனாடவுன் குடியேற்றப் பகுதியின் தொடக்க குவிமையம் இப்பகுதியே. சைனாடவுன் தொடங்கிய காலத்தில் இருந்தே இப்பகுதியில் பல சீனக் கோயில்களும், மசூதிகளும் இருந்துவருகின்றன. அண்மைக் காலத்தில் உணவுவிடுதிகளும், மதுச்சாலைகளும் தேலோக் ஆயர் தெருக்களை அண்டி உருவாகியுள்ளன.
* **தஞ்சோங் பாகர்** - ஒரு காலத்தில் ரிக்சா வண்டி இழுப்பவர்களின் மையமாக இருந்த இவ்விடம், தற்போது பெருமளவு திருமண ஆடைகளுக்கான கடைகளைக் கொண்ட இடமாக உள்ளது. இரண்டாம் உலகப் போருக்கு முந்திய, பாதுகாக்கப்பட்ட கடைப்பகுதிகள் இங்கே உள்ளன. சிங்கப்பூரின் மிக உயரமான, வீடமைப்பு மற்றும் வளர்ச்சிச் சபையின் தொடர்மாடிக் குடியிருப்பும் இப்பகுதியிலேயே உள்ளது.
* **புக்கிட் பாசோ** - இது வரலாற்று, மற்றும் தற்கால சீனப் பண்பாட்டுச் சங்கங்களின் இருப்பிடமாக உள்ளது. இப்பகுதியில் சிறிய விடுதிகளும், பன்னாட்டு உணவுச் சாலைகளும் உருவாகியுள்ளன.
* **ஆன் சியாங் ஹில்** - 1800களில், சீன அரிவு ஆலை உரிமையாளர் ஒருவர் இவ்விடத்தை விலைக்கு வாங்கித் தனது இருப்பிடமாகப் பயன்படுத்தி வந்தார். அவரின் பெயரைத் தழுவியே இவ்விடத்துக்குப் தற்போதைய பெயர் ஏற்பட்டது. இப்பகுதியில் பல ஐரோப்பிய உணவுச்சாலைகள் உள்ளன. இதனால், அருகில் உள்ள மைய வணிகப் பகுதியில் பணிபுரியும் வெளிநாட்டவர் இப்பகுதியில் விரும்பிக் கூடுவர்.

## மேற்கோள்கள்

பகுப்பு:சிங்கப்பூரில் இடங்கள்
சாந்திநிகேதன்

**சாந்திநிகேதன்** (Santiniketan)  ()  இந்தியாவின் , மேற்கு வங்க மாநிலத்தின் பிர்பூம் மாவட்டத்தில்,  *போல்பூர்*   எனுமிடத்தில், கொல்கத்தாவிலிருந்து வடமேற்கே 180 கி. மீ., தொலைவில்  அமைந்துள்ளது. இவ்விடத்தில் இரவீந்திரநாத் தாகூர் 1862ஆம் ஆண்டில் புகழ்பெற்ற விஸ்வபாரதி பல்கலைக் கழக நகரை நிறுவினார். சாந்திநிகேதனில் அமைந்துள்ள விஸ்வபாரதி பல்கலைக்கழகம் 1952ஆம் ஆண்டு முதல் இந்திய நடுவண் அரசின் கீழ் மத்தியப் பல்கலைக்கழகமாக செயல்படுகிறது. இதனை உலகப் பாரம்பரியச் சின்னப் பட்டியலில் யுனெஸ்கோ  இணைத்துள்ளது. 

## பெயர்க் காராணம்
*சாந்தி* என்ற சமஸ்கிருத சொல்லிற்கு  *அமைதி* என்றும்,   *நிகேதன்*  என்ற சொல்லிற்கு  *வீடு*   எனப் பொருள்படும். இரண்டு  சொற்களை இணைத்து சாந்திநிகேதன் எனப் பெயரிடப்பட்டது. 

## இங்கு படித்தவர்களில் சிலர்
* இந்திரா காந்தி
* சத்யஜித் ரே
* காயத்ரி தேவி 
* அமர்த்தியா சென்

## ஆண்டு விழாக்கள்
* இரவீந்திரநாத் தாகூரின் பிறந்த நாள் விழா, ஏப்ரல் மாதம்
*  மரம் நடும் விழா, ஆகஸ்டு 22 மற்றும் 23
* வருசா மங்கள மழைத் திருவிழா  விழா, ஆகஸ்டு மற்றும் செப்டம்பர் மாதங்கள்
* நடனம், இசை, கலை மற்றும் கலாச்சாரம், விளையாட்டு மற்றும் தொல்பொருள் தொடர்பான விழாக்கள், டிசம்பர் மற்றும் சனவரி மாதங்கள்  
*  மகோட்சவ் மேளா, ஜோய்டேவ் மேளா மற்றும் வசந்த உற்சவ விழாக்கள்.

## மேற்கோள்கள்

## வெளி இணைப்புகள்
* சாந்திநிகேதனின் அதிகாரப்பூர்வமான இணையதளம் 

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
முள்ளலகி

*முள்ளலகி* (Acanthiza) இப்பறவை ஆஸ்திரேலியா காடுகளில் காணப்படும் ஒரு சிறிய வகைப்பறவையாகும். இப்பறவை தன்னையும் தன் குஞ்சுகளையும் காப்பாற்றிக்கொள்ள பல விதங்களில் ஒலி எழுப்பும் தன்மை கொண்டது. இந்த செய்கையினால் இதனை 'மிமிக்ரி'  பறவை என்று கூறுகின்றனர்.
## மேற்கோள்

பகுப்பு:பறவைகள்
பகுப்பு:ஆத்திரேலியப் பறவைகள்
டென்னிஸ் கபார்

**டென்னிஸ் கபார்** (ஆங்கிலம், Dennis Gabor (/ˈɡɑːbɔr, ɡəˈbɔr/; அங்கேரி: Gábor Dénes; 5 சூன் 1900 – 8 பெப்ரவரி 1979) என்பவர் ஒரு அங்கேரிய-பிரித்தானியர் மின் பொறியாளர், இயற்பியலாளர்.  ஹோலோகிராபி தொழில்நுட்பத்தைக் கண்டறிந்ததற்காக 1971 ஆண்டு இயற்பியலுக்கான நோபல் பரிசு பெற்றவர்.

## வாழ்க்கை

இவர் அங்கேரியின் புடாபெஸ்ட் நகரில் யூத குடும்பத்தில் பிறந்தார். 1918இல் இவர் குடும்பம் லூதரனிய கிருத்துவத்துக்கு மதம் மாறியது. இவர் பெற்றோருக்கு இவர்தான் முதல் மகனாவார்.  இறை நம்பிக்கையோடு வளர்ந்தவர், பிற்காலத்தில் தன்னை நாத்திகவாதி என்று கூறிக் கொண்டார். முதல் உலகப் போரின்போது, வட இத்தாலியில் அங்கேரி நாட்டு பீரங்கிப் படையில் பணிபுரிந்தார். 1918இல் இருந்து புடாபெஸ்ட் தொழில்நுட்பப் பல்கலைக் கழகத்திலும், பெர்லினில் உள்ள சார்லோட்டன்பர்க் தொழில்நுட்ப பல்கலைக்கழகத்தில் மின் பொறியியல் பயின்றார்.

படிப்புக்குப் பின் இவரது பணிகளைத் துவக்கினார். கேதோடு கதிர் ஆஸிலோகிராப்பை பயன்படுத்தி உயர் மின்னழுத்தக் கம்பிகளின் பண்புகளை ஆராய்ந்தார். இதன்மூலம், எலக்ட்ரான் ஒளியியலில் அவரது ஆர்வம் திரும்பியது. ஆஸிலோகிராப், எலக்ட்ரான் மைக்ரோஸ்கோப், டிவி கதிர் டியூப்கள் ஆகியவை பற்றியும் தீவிரமாக ஆராய்ந்தார்.1927-ல் முனைவர் பட்டம் பெற்றார். நாசி ஜெர்மனியில் இருப்பது ஆபத்து என்று, அங்கிருந்து வெளியேறினார். பிரித்தானிய தாம்சன் ஹூஸ்டன் நிறுவனத்தின் வளர்ச்சித் துறையில் பணியாற்றுமாறு வந்த அழைப்பை ஏற்று 1933-ல் இங்கிலாந்து சென்றார். பின் இங்கிலாந்து பெண்ணான மர்ஜோரியை 1936-ல் திருமணம் செய்துகொண்டு 1946-ல் பிரித்தானியக் குடியுரிமை பெற்றார்.  முப்பரிமாண ஒளிப்படவியலை (Holographic Photography) 1947-ல் கண்டறிந்தார். ஆனால், 1960-ல் லேசர் கண்டுபிடிக்கப்பட்ட பிறகுதான் இது வெளியிடப்பட்டு, வர்த்தக ரீதியான பயன்பாட்டுக்கு வந்தது.

ஹோலோகிராபி என்பது ஒரு பொருளில் இருந்து வெளிப்படும் ஒளிக்கதிர்களை அதன் வெவ்வேறு தோற்ற வகைகளில் பதிவு செய்து, அப்பொருளின் அசைவுகளை முப்பரிமாண (3D) தோற்றத்தில் காட்டும் தொழில்நுட்பமாகும். இந்த தொழில்நுட்பம் பல புகழ்பெற்ற ஹாலிவுட் படங்களில் பயன்படுத்தப்பட்டது. 1946இல் இருந்து 1951 வரையான காலகட்டத்தில் இவர் தன் ஆராய்ச்சி முடிவுகளை  ‘ரீ-ஹோலோகிராபி’ என்ற பெயரில்  தொடர்ச்சியாக பல ஆய்வுக் கட்டுரைகளாக வெளியிட்டார். 1948இ்ல் லண்டன் இம்பீரியல் கல்லூரியில் இயற்பியல் பேராசிரியராகப் பணியில் இணைந்தார்.  இவர் 1963இல் ‘இன்வென்டிங் தி ஃப்யூச்சர்’ என்ற நூலை வெளியிட்டார். லேசர்கள் குறித்த ஆராய்ச்சிகள் வளர்ச்சி அடைந்ததால், ஹோலோகிராபிக் முப்பரிமாண ஒட்டிகள் தயாரிக்கப்பட்டு புழக்கத்துக்கு வந்தன. ஹோலோகிராபி கண்டுபிடிப்புக்காக 1971இல் இயற்பியலுக்கான நோபல் பரிசு இவருக்குக் கிடைத்தது.

## மேற்கோள்

பகுப்பு:நோபல் இயற்பியற் பரிசு பெற்றவர்கள்
பகுப்பு:1900 பிறப்புகள்
பகுப்பு:1979 இறப்புகள்
பகுப்பு:பிரித்தானியக் கண்டுபிடிப்பாளர்கள்
பகுப்பு:நோபல் பரிசு பெற்ற பிரித்தானியர்கள்
பகுப்பு:பிரித்தானிய இயற்பியலாளர்கள்
பகுப்பு:நோபல் பரிசு பெற்ற அங்கேரியர்கள்
கென்னத் ஸ்ட்ரீட், இளையவர்

**கென்னத் ஸ்ட்ரீட், இளையவர்** (*Kenneth Street, Jr*, 1920 - 13 மார்ச் 2006) என்பவர்  ஒரு அமெரிக்க வேதியியலாளர் ஆவார். 1949, 1950 ஆம் ஆண்டுகளில் 97 மற்றும் 98 ஆவது தனிமங்களான பெர்க்கிலியம் மற்றும் காலிபோர்னியம் முதலியவற்றைக் கண்டுபிடித்த அறிவியலாளர் குழுவில் இவரும் ஓர் உறுப்பினராக இருந்தார்.

கலிபோர்னியாவில் உள்ள பெர்க்லியில் இவர் 1920 ஆம் ஆண்டு பிறந்தார். 1943 ஆம் ஆண்டு கலிபோர்னியா பல்கலைக்கழகத்தில் தன்னுடைய வேதியியல் பட்டத்தைப் பெற்றார். அதன் பின்னர் இரண்டாம் உலகப்போரில் வான் பதக்கம் மற்றும் புகழ்பெற்ற பறக்கும் சின்னம் போன்ற பெருமைகளுடன்  போர் விமானியாகப் பணியாற்றினார். போருக்குப் பின் இவர் பெர்க்லிக்குத் திரும்பி அணுக்கரு வேதியியலில் 1949 ஆம் ஆண்டு தன்னுடைய முனைவர் பட்டத்தைப் பெற்றார். அமெரிசியம் மற்றும் கியூரியம் தனிமங்களின் ஓரிடத்தான்கள் என்பது இவருடைய முனைவர் பட்டத்திற்கான ஆய்வுத் தலைப்பாகும்.

பெர்க்லியம் மற்றும் காலிபோர்னியம் தொடர்பான ஆய்வுகளை இவர் இலாரன்சு பெர்க்லி கதிரியக்க ஆய்வகம் மேற்கொண்டார், இவருடன் அப்பொழுது சிடான்லி செரால்டு தாம்சன், கிளென் தியோடர் சீபோர்க்கு, மற்றும் ஆல்பர்ட் கெயோர்சோ ஆகியோர் அக்குழுவில் இருந்தனர். 1949 ஆம் ஆண்டு பெர்க்லியில் பல்கலைக்கழக ஆசிரியராக இணைந்த இவர் பின்னாளில் அந்த ஆய்வகத்தின் இணை இயக்குநராகவும் தொடர்ந்து வேதியியல் பேராசிரியர் ஆகவும் உயர்ந்தார். அணுக்கரு வேதியியல், புவிவெப்ப ஆற்றல், புவி வேதியியல் போன்ற துறைகளில் இவருக்கு ஆர்வமும் நாட்டமும் மிகுந்திருந்தது.

கென்னத் சிடீர்ட் 1986 ஆம் ஆண்டில் பணியில் இருந்து ஓய்வு பெற்றார். ஓய்வுக்குப் பிறகு இவர் தன் மனைவி சேனுடன் கலிபோர்னியாவில் உள்ள டெய்லர்சுவில் நகருக்கு இடம்பெயர்ந்தார். 1944 ஆம் ஆண்டில் இவர்களுக்குத் திருமணம் நடைபெற்றுள்ளது. இரண்டு மகன்கள் மற்றும்  ஒரு மகளுக்குத் தந்தையான இவர்  முதுகுப்பை சுமந்து மலைகளில் நடத்தல், படகில் பயணம் செய்தல் ஆகியவற்றிலும் நாட்டம் கொண்டிருந்தார். 2006 மார்ச்சு 13 இல் கலிபோர்னியாவில் உள்ள பாரடைசு நகரில் இவர் காலமானார்

## மேற்கோள்கள்

பகுப்பு:1920 பிறப்புகள்
பகுப்பு:2006 இறப்புகள்
பகுப்பு:அமெரிக்க வேதியியலாளர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
அமீனா குரிப்

**பீபி அமீனா பிர்டோ குரிப்-பாக்கிம்** (*Bibi Ameenah Firdaus Gurib-Fakim*, பிறப்பு: 17 அக்டோபர் 1959) என்பவர் மொரிசியசின் குடியரசுத் தலைவரும், உயிரியற் பல்வகைமையாளரும் ஆவார். 2014 டிசம்பரில் குடியரசுத் தலைவர் பதவிக்கு லெப்பெப் கூட்டணியால் வேட்பாளராக அறிவிக்கப்பட்டார். 2015 மே 29 இல் கைலாசு புரியாக் குடியரசுத் தலைவர் பதவியில் இருந்து விலகியதை அடுத்து பிரதமர் அனெரூட் ஜக்நாத், எதிர்க்கட்சித் தலைவர் பவுல் பெரென்கர் ஆகியோரின் ஆதரவில் தேசியப் பேரவையின் பெரும்பான்மையான உறுப்பினர்களின் ஆதரவுடன் இவர் புதிய குடியரசுத் தலைவராகத் தேர்ந்தெடுக்கப்பட்டார். மொரிசியசின் முதலாவது பெண் குடியரசுத் தலைவரும் இவராவார்.

## மேற்கோள்கள்

பகுப்பு:1959 பிறப்புகள்
பகுப்பு:வாழும் மக்கள்
பகுப்பு:மொரிசியசு அறிவியலாளர்கள்
பகுப்பு:மொரிசியசு அரசியல்வாதிகள்
கந்தமாதன பருவதம்

**இராமர் பாதம்** அல்லது **கந்த மாதன பர்வதம்** என்ற மணல் குன்று இந்தியாவின் தமிழ்நாட்டில் இராமேஸ்வரத்திற்கு வடக்கில் 2.5 கி.மீ. தொலைவில் உள்ளது. இராமர் கடலைக் கடந்து இலங்கை செல்லுமுன், இங்குள்ள குன்றில் தங்கினார் என்று தல புராணம் கூறுகிறது. இக்குன்றின்மேல் அமைந்துள்ள மண்டபத்தில் ஸ்ரீராமரின் பாதங்கள் பிரதிஷ்டை செய்யப்பட்ட கோயில் அமைந்துள்ளது. இக்குன்றில்தான் **இராமர் பாதம்** அமைந்துள்ளது. . இராமர் பாதம் சன்னதிக்கு எதிரில் கருடனுக்கு சிறு சன்னதி அமைந்துள்ளது.

இத்தீவில் உள்ள தொலைதொடர்பு கோபுரம் தவிர்த்து இதுதான் உயரமான பகுதி என்பதால் தீவு முழுமையையும் இங்கிருந்து காண முடியும். இங்குள்ள கோயிலில் இருக்கும் சக்கர வடிவின் மீதிருக்கும் பாதத்தடங்கள் இராமருடையவை என்று நம்பப்படுகிறது. எனவே இவ்விடம் பொதுவாக ‘இராமர் பாதம்’ என அழைக்கப்படுகிறது. மாசி சிவராத்திரி திருவிழாவின்போது ராமேஸ்வரம் கோயிலிலிருந்து ராமநாத சுவாமியும் பர்வதவர்த்தினி அம்மனும் இங்குள்ள மண்டகப்படிக்கு எழுந்தருளும் வழக்கம் உள்ளது. .

## கந்தமாதன பருவதங்கள்
கந்தமாதன பருவதம் என்ற மலை பல தொன்மங்களில் குறிப்பிடப்பட்டுள்ளது. எனவே இந்தப் பெயரில் பல மலைகள் இருந்திருக்கலாம்.  பாம்பன் தீவில் உள்ள தொலைதொடர்பு கோபுரம் தவிர்த்து அங்கு கந்தமாதன பருவதம் என்று அழைக்கபடும் பகுதியே உயரமான பகுதி ஆகும். தீவு முழுமையையும் இங்கிருந்து காண முடியும். இங்குள்ள கோயிலில் இருக்கும் சக்கர வடிவின் மீதிருக்கும் பாதத்தடங்கள் இராமருடையவை என்று நம்பப்படுகிறது. எனவே இவ்விடம் பொதுவாக ‘இராமர் பாதம்’ என அழைக்கப்படுகிறது

திருச்செந்தூர் முருகன் கோயில் ‘சந்தனமலை’ என்னும் குன்றின் மீதே அமைந்திருப்பதாகவும் எனவே கந்தமாதன பர்வதம் என்றும் அதற்கு ஒரு பெயர் உண்டென்றும் சொல்லப்படுகிறது. .

கந்தமாதன மலை மகாபாரதத்திலும், இராமாயணத்திலும், புத்த ஜாதகக் கதைகளிலும், பல்வேறு புராணக் கதைகளிலும் முனிவர்கள் தங்கி தவமியற்றும் இடமாகக் குறிப்பிடப்பட்டுள்ளது.. இந்த மலையின் பெயருக்கும் நாற்றத்துக்கும் தங்க நிறத்துக்கும் தொடர்புள்ளதாகத் தெரிகிறது. கந்தமாதன மலை இடம்பெற்றுள்ள ஒரு புராணக்காட்சியின் புடைப்புச் சிற்பம் திருக்குறுங்குடியில் உள்ளது. கந்தமாதன மலை தமிழிலக்கியத்தில் கம்ப ராமாயணம், திருநாவுக்கரசர் தேவாரம், கச்சியப்ப முனிவரின் தணிகைப் புராணம் உள்ளிட்ட பலவற்றில் இடம்பெற்றுள்ளது . கச்சியப்ப சிவாச்சாரியாரின் கந்த புராணத்தில் இம்மலை மேருமலைக்குத் தென்புறத்தில் இருப்பதாகச் சொல்லப்பட்டுள்ளது.

## இவற்றையும் பார்க்க
* கந்தமாதன மலை

## மேற்கோள்கள்

## வெளி இணைப்புகள்
*இராமர் பாதம் 

பகுப்பு:இராமநாதபுரம் மாவட்டம்
பகுப்பு:இராமாயண நிகழிடங்கள்
பகுப்பு:இராமாயண நிகழிடங்கள்
பகுப்பு:இராமநாதபுரம் மாவட்டம்
பகுப்பு:தமிழ்நாட்டுச் சுற்றுலா மையங்கள்
இட்டெர்பியம்(III) ஆக்சைடு

**இட்டெர்பியம்(III) ஆக்சைடு** (*Ytterbium(III) oxide*) என்பது Yb2O3. என்ற மூலக்கூறு வாய்பாடுடன் கூடிய ஒரு வேதிச் சேர்மமாகும். பொதுவாகக் காணப்படும் இட்டெர்பியத்தின் சேர்மங்களில் இதுவும் ஒன்றாகும். இட்டெர்பியம் மூவாக்சைடு,  அருமண் சி-வகை உலோக ஆக்சிசன் கூட்டு அமைப்பைக் கொண்டு அமைந்துள்ளது. இவ்வமைப்பு நான்கில் ஒரு பங்கு எதிர்மின் அயனிகள் நீக்கப்பட்ட புளோரைடின் அமைப்பை ஒத்திருக்கிறது. இதனால், இட்டெர்பியம் அணுக்கள் இரண்டு வெவ்வேறான ஆறு ஆயவமைப்புச் (எண்முக மூலக்கூறு அல்லாதது) சூழல்களைக் கொண்டுள்ளன.

## பயன்கள்
* கண்ணாடிகள் மற்றும் பளபளப்பான மிளிரிகளுக்கு நிறமூட்டியாகப் பயன்படுகிறது. 
* சீரொளிகளில் உள்ள கார்னெட் படிகங்களில் பகுதிப் பொருளாக உள்ளது.
* ஒளியிழைகளில் பயனாகிறது.

## மேற்கோள்கள்

## வெளிப்புற இணைப்புகள்
* Information at WebElements

பகுப்பு:இட்டெர்பியம் சேர்மங்கள்
பகுப்பு:கனிம வேதியியல் சேர்மங்கள்
பகுப்பு:ஆக்சைடுகள்
டெர்பியம் (III) புரோமைடு

**டெர்பியம் (III) புரோமைடு** *(Terbium(III) Bromide )* என்பது TbBr3 என்ற மூலக்கூறு வாய்பாடுடன் கூடிய ஒரு வேதிச் சேர்மமாகும்.  

இச்சேர்மத்தின் முக்கியமான பண்புகள் அருகிலுள்ள அட்டவணையில் கொடுக்கப்பட்டுள்ளது.

## மேற்கோள்கள்

 

பகுப்பு:புரோமைடுகள்
பகுப்பு:டெர்பியம் சேர்மங்கள்
பகுப்பு:உலோக ஆலைடுகள்
டெர்பியம் (III) குளோரைடு

**டெர்பியம் (III) குளோரைடு** *(Terbium(III) Chloride)* என்பது TbCl3 என்ற மூலக்கூறு வாய்பாடுடன் கூடிய ஒரு வேதிச் சேர்மமாகும். திண்ம நிலையில் இயிற்றியம் முக்குளோரைடு அடுக்கின் அமைப்பை டெர்பியம் (III) குளோரைடும் பெற்றுள்ளது. டெர்பியம் (III) குளோரைடு பெரும்பாலும் அறுவைதரேட்டுகளை உருவாக்குகிறது.

## தீங்குகள்

டெர்பியம் (III) குளோரைடு உபயோகிக்கையில் வெப்பம், அமிலங்கள், அமில ஆவி ஆகியனவற்றிடம் இருந்து விலகியிருக்க வேண்டும். கருவிழிப்படலத்தில் மிகைக்குருதிமை பாதிப்பை டெர்பியம் (III) குளோரைடு ஏற்படுத்துகிறது.

## மேற்கோள்கள்

பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:டெர்பியம் சேர்மங்கள்
இட்டெர்பியம்(II) குளோரைடு

**இட்டெர்பியம்(II) குளோரைடு** (*Ytterbium(II) chororide*) என்பது YbCl<sub>2</sub> என்ற மூலக்கூறு வாய்பாடுடன் கூடிய ஒரு வேதிச் சேர்மமாகும். முதலாவதாக கிளெம், சிகூத் ஆகியோர் 1929 ஆம் ஆண்டில் இதை தயாரித்தனர். இட்டெர்பியம்(III) குளோரைடை (YbCl3) ஐதரசன் உபயோகித்து ஒடுக்கவினை வழியாக இட்டெர்பியம் II) குளோரைடை அவர்கள் தயாரித்தனர்.

:2 YbCl3 + H2 → 2 YbCl2 + 2 HCl

மற்ற இட்டெர்பியம்(II) சேர்மங்கள் மற்றும் குறைந்த இணைதிறன் கொண்டிருக்கும் அருமண் சேர்மங்கள் போலவே இட்டெர்பியம்(II) குளோரைடும் வலுவான ஆக்சிசன் ஒடுக்கியாக செயல்படுகிறது. நீர்மக் கரைசலில் இது நிலைப்புத்தன்மை அற்றதாக உள்ளது. தண்ணீரில் உள்ள ஆக்சிசனை நீக்கி ஐதரசன் வாயுவாக மாற்றமைடைகிறது.

## மேற்கோள்கள்


பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:இட்டெர்பியம்(II) சேர்மங்கள்
சிறீபதி சந்திரசேகர்

**சிறீபதி சந்திரசேகர்** (*Sripati Chandrasekhar*, நவம்பர் 12, 1918-- சூன் 14, 2001) என்பவர் கல்வியாளர்,  நூலாசிரியர், இந்திய நடுவணரசு அமைச்சர் எனப் பல பரிமாணங்களைக் கொண்டவர். மக்கள்தொகையியலில் முனைந்தவரும்  செயல்பாட்டாளரும் ஆவார்.

## கல்வி

சென்னை மாநிலக் கல்லூரியில் பயின்றார். கொலம்பியா பல்கலைக் கழகத்தில்  முது அறிவியல் பட்டமும் 1944 ஆம் ஆண்டில் நியூயார்க்கு பல்கலைக்கழகத்தில்   இந்தியாவின் மக்கள் தொகை சிக்கல்கள் என்னும் பொருளில் ஆய்வு செய்து  முனைவர்  பட்டமும்  பெற்றார்.

## பணிகள்

பென்சில்வேனியா பல்கலைக் கழகம் கலிபோர்னியா  பல்கலைக் கழகம் ஆகியவற்றில் பேராசிரியராகப்  பணி  செய்தார்.
அண்ணாமலை பல்கலைக் கழகத்தில் பொருளியல் பேராசிரியராகவும் பின்னர் அங்கேயே துணைவேந்தராகவும் பணி செய்தார்.
மக்கள் தொகை குறித்து ஆய்வு நடத்த ஒரு நிறுவனத்தை நடத்தியும் ஓர் இதழை ( Population Review)  வெளியிட்டும்  வந்தார்.
மக்கள் தொகையியல் என்னும் பொருண்மையில் பல பேருரைகள் நிகழ்த்தியவர்.
கருத்தடை, கருக்கலைப்பு, குடும்பக் கட்டுப்பாடு ஆகிய கருத்துகளைப் பரப்புவதே அவருடைய முகாமையான செயல்பாடுகளாக இருந்தன.
மாட்டுக் கறி சாப்பிடுதல் நல்லது என்னும் கருத்தை வலியுறுத்தினார். 1964 ஆம் ஆண்டில் மாநிலங்கள் அவைக்குத் தேர்ந்தெடுக்கப் பட்டார் 
1967 இல்  இந்திரா காந்தி தலைமையில் இந்திய நடுவணரசு அமைச்சரவையில் இடம்பெற்று  சுகாதார, குடும்பக் கட்டுப்பாடு துறைக்கு அமைச்சர் ஆனார். இந்திய அரசில் அமைச்சராக இருந்தபோது பெரியார் ஈ.வெ.இராமசாமியைச் சந்திரசேகர் பேட்டி கண்டார். அவ்வுரையாடல் சென்னை வானொலியில் 1970 ஆம் ஆண்டு மார்ச்சுத் திங்கள் 8 ஆம் பக்கலில் ஒலிப்பரப்பானது. "எல்லாவற்றிலும் ஆணுக்கு 50 விழுக்காடு, பெண்ணுக்கு 50 விழுக்காடு எனப் பங்களித்தால் ஆண் பெண் வேறுபாடு மறையும்" என்று பெரியார் அப்பேட்டியில் கூறினார் என்பது குறிப்பிடத்தக்கது.

அமெரிக்காவில் கலிபோர்னியா மாநிலத்தில் முனைவர் சந்திரசேகர் சான் டீ கோ நகரில் காலமானார்.

## எழுதிய முக்கிய நூல்கள்

*Population and Planned Parenthood in India
*Hungry People and Empty Hands (1953)
*Red China Today (1963)
*American Aid and India's Economic Development (1965)

## சான்றுகள்
*Sripati Chandrasekhar, Indian Demographer, Dies at 83, தி நியூயார்க் டைம்சு, நாள்: ஜூன் 23, 2001
*Dr. S. Chandrasekhar passes away, நாளிதழ்: தி இந்து, நாள்: ஜூன் 17, 2001
* பெரியார் ஈ.வெ.ரா.சிந்தனைகள், பக்கம் 3007, பதிப்பாசிரியர்:வே.ஆனைமுத்து
பகுப்பு:மக்கள்தொகை கணக்கியல் அறிஞர்கள்
பகுப்பு:1918 பிறப்புகள்
பகுப்பு:2001 இறப்புகள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
காட்டு திராட்சை

**காட்டுத் திராட்சை** (*ampelocissus latifolia*) திராட்சை தாவர வகையைச்சேர்ந்த கொடியாகும். இந்த வகைத்தாவரம் பொதுவாக இந்தியாவை சுற்றியுள்ள நாடுகளில் காணப்படுகிறது. இதன் கனி உணவாகப் பயன்படுகிறது.
## மேற்கோள்கள்

பகுப்பு:இந்தியத் தாவரங்கள்
பகுப்பு:கொடிகள்
பகுப்பு:பழ மரங்கள்
இட்டெர்பியம்(III) புரோமைடு

**இட்டெர்பியம்(III) புரோமைடு** (*Ytterbium(III) Bromide*) என்பது YbBr<sub>3</sub> என்ற மூலக்கூறு வாய்பாடுடன் கூடிய ஒரு வேதிச் சேர்மமாகும்.  

இச்சேர்மத்தின் முக்கியமான பண்புகள் அருகிலுள்ள அட்டவணையில் கொடுக்கப்பட்டுள்ளது.

இட்டெர்பியம்(III) புரோமைடு உபயோகிக்கையில் ஆக்சிசனேற்றிகள், நீர், ஈரப்பதம் ஆகியனவற்றிடம் இருந்து விலகியிருக்க வேண்டும்.

## மேற்கோள்கள்


 

பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:இட்டெர்பியம்(III) சேர்மங்கள்
கிளாடு பிரான்சுவா ஜெப்ராய்

**கிளாடு பிரான்சுவா ஜெப்ராய்** (*Claude François Geoffroy*, 1729 – 18 சூன் 1753) என்பவர் ஒரு பிரெஞ்சு வேதியியலாளர் ஆவார். இவர் 1753 ஆம் ஆண்டில் பிசுமத் என்ற வேதியியல் தனிமத்தைக் கண்டறிந்தார். அதுவரை பிசுமத்தைக் கொண்டுள்ள தாதுப்பொருட்கள் அடிக்கடி அடையாளம் காணப்பட்டாலும் அவை ஈயம் அல்லது வெள்ளீயம் தனிமங்களின் தாதுக்கள் என்றே அறியப்பட்டன. இவருடைய இப்பொருள் தொடர்பான கண்டுபிடிப்புக்கள் 1753 ஆம் ஆண்டில் வெளியிடப்பட்டன..

1748 ஆம் ஆண்டில் இவர் மருந்து வணிகர்களின் தலைவராக உயர்ந்தார். 1752 ஆம் ஆண்டில் பிரெஞ்சு அறிவியல் பயிற்சி நிறுவனத்தில் வேதியியலாளராக சேர்த்துக் கொள்ளப்பட்டார். 1753 ஆம் ஆண்டு சூன் மாதம் இவர் காலமானார்

இவருடைய தந்தையாரின் பெயரும் கிளாடு ஜோசப் ஜெப்ராய் என்பதால் இவர் கிளாடு ஜெப்ராய், இளையவர் என்றே அடையாளம் காணப்படுகிறார். தந்தையும் பிரெஞ்சு அறிவியல் பயிற்சி நிறுவனத்தில் வேதியியலாளராகவும் மருத்துவம் செய்பவராகவும் பணியாற்றியவர்..

## மேற்கோள்கள்

பகுப்பு:பிரான்சிய வேதியியலாளர்கள்
பகுப்பு:1729 பிறப்புகள்
பகுப்பு:1753 இறப்புகள்
ச. ச. ரமணிதரன்

**ச. ச. ரமணிதரன்** *(S. S. Ramanitharan)* ஓர் தமிழக அரசியல்வாதியாவார். இவர் கோபிச்செட்டிப்பாளையம் தாலுகா சவண்டப்பூர் கிராமத்தைச் சேர்ந்தவர். 2011 தமிழ்நாடு சட்டபேரவை தேர்தலில் அந்தியூர் தொகுதியிலிருந்து அதிமுக சார்பில் தமிழகச் சட்டபேரவை உறுப்பினராகத் தேர்ந்தெடுக்கப்பட்டவர். இதற்கு முன்னர் இவர் கோபிச்செட்டிப்பாளையம் தொகுதியில் இருந்து 2011 தமிழ்நாடு சட்டபேரவை தேர்தலில் வெற்றி பெற்றார்.

## மேற்கோள்கள்

பகுப்பு:14 ஆவது தமிழ்நாடு சட்டமன்ற உறுப்பினர்கள்
சவண்டப்பூர்

**சவண்டப்பூர்** இந்தியா நாட்டில் தமிழ்நாடு மாநிலத்தில் ஈரோடு மாவட்டத்தில்  கோபிச்செட்டிப்பாளையம் தாலுகாவில் இருக்கும் ஒரு கிராமம் ஆகும். இந்த ஊர் கோபிச்செட்டிப்பாளையம் நகரத்தில் இருந்து 10&nbsp;கி.மீ. தொலைவில் அமைந்துள்ளது. 2011 கணக்கெடுப்பின் படி, இதன் மக்கள்தொகை 3,743 ஆகும்.

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
புளிச்சமரம்

*புளிச்சமரம்*, அல்லது *காட்டு கொய்யா* (Antidesma acidum) என்ற இந்தத் தாவரம், அதிகபட்சமாக ஆறடி உயரத்திற்கு வளரும் தன்மைகொண்டது. பொதுவாக ஆசிய காடுகளில் காணப்படுகிறது.

## மேற்கோள்

## மேலும் பார்க்க
* Details
*HKH Conservation Portal 

பகுப்பு:தாவர வகைகள்
ஏக்சல் பிரெடரிக் குரான்ஸ்டெட்

**ஏக்சல் பிரெடரிக் குரோன்ஸ்டெட்** (*Axel Fredrik Cronstedt*, 23 டிசம்பர் 1722 - 19 ஆகத்து 1765) என்பவர் சுவீடன் நாட்டைச் சேர்ந்த கனிமவியலாளரும், வேதியியலாளரும் ஆவார். இவர் சுரங்கவியல் பணியகத்தில் சுரங்கவியல் நிபுணராக பணிபுரிந்து கொண்டே 1751 ஆம் ஆண்டில் நிக்கல் என்ற தனிமத்தைக் கண்டறிந்தார். குரோன்ஸ்டெட் அதை கூப்பர்நிக்கல் என்று விவரித்தார். நிக்கலுக்கான தாதுப் பொருள் செம்பின் (kupfer) தாதுப்பொருள் போலவே காணப்பட்டதாலும் அதிலிருந்து செம்பைத் தனித்துப் பிரிக்கவியலாத காரணத்தாலும் அவர் இதை கூப்பர்நிக்கல் என்று  அழைத்தார். கோபால்ட்டைக் கண்டுபிடித்த ஜார்க் பிராண்ட்டின் மாணவராக குரோன்ஸ்டெட் இருந்தார். நவீன கனிமவியல் நுட்பங்களை உருவாக்கியவர்களில் ஒருவராகவும் இவர் திகழ்ந்தார்.. ஊது குழாயைப் பயன்படுத்துவதில் இவர் ஒரு நடைமுறை ஆய்வுநூல் என்று தனது 1827 ஆம் ஆண்டுக் கட்டுரையில் ஜான் கிரிபின் விவரித்துள்ளார்.

குரோன்ஸ்டெட் 1751 ஆம் ஆண்டில் "ஸ்கீலைட்" என்ற கனிமத்தையும் கண்டறிந்தார். இதற்கு டங்ஸ்டன் எனப் பெயரிட்டார். சுவீடனின் கனமான கல் என்பது இதன் பொருளாகும். இக்கனிமத்தில் இருந்து புதியதாக ஒரு தனிமத்தைப் பிரித்தெடுக்க இயலும் என்று பின்னாளில் காரல் வில்லெம் சீலெ பரிந்துரை செய்தார். இதுதான் தற்பொழுது டங்ஸ்டன் என்று அழைக்கப்படும் தனிமம் ஆகும்.

1753 ஆம் ஆண்டில் இராயல் சுவீடன் அறிவியல் கழகத்தின் உறுப்பினராகத் தேர்ந்தெடுக்கப்பட்டார்.

ஸ்டிபைட் கனிமத்தை ஊதுகுழாய் சுடரின் மூலம் சூடுபடுத்திய பிறகு 1756 ஆம் ஆண்டில் குரோன்ஸ்டெட், சியோலைட் (*zeolite*) என்ற சொல்லை உருவாக்கினார்.

## மேற்கோள்கள்

*
* 

## வெளி இணைப்புகள்
*A Practical Treatise on the Use of the Blowpipe by John Griffin, 1827, கூகுள் புத்தகங்கள்

பகுப்பு:1722 பிறப்புகள்
பகுப்பு:1765 இறப்புகள்
பகுப்பு:சுவீடன் வேதியியலாளர்கள்
கோபிச்செட்டிப்பாளையம் வட்டம்

**கோபிச்செட்டிப்பாளையம் வட்டம்**, இந்தியா நாட்டில் தமிழ்நாடு மாநிலத்தில் ஈரோடு மாவட்டத்தில் ஒரு வட்டம் ஆகும். இதன் தலைநகரம் கோபிச்செட்டிப்பாளையம் ஆகும்.

## மக்கள் தொகை
2011 மக்கள் தொகை கணக்கெடுப்பின்படி இந்த வட்டத்தின் மக்கள் தொகை 376,209 ஆகும். இதில் 186,702 ஆண்கள் மற்றும் 189,507 பெண்கள் ஆவர்.

## உறுப்பினர்கள்
கோபிச்செட்டிப்பாளையம் வட்டத்தில் ஒரு நகராட்சி, ஒன்பது பேரூராட்சிகள் மற்றும் எழுபத்தி மூன்று ஊராட்சி ஒன்றியங்கள் உள்ளன.

## மேற்கோள்கள்

பகுப்பு:ஈரோடு மாவட்ட வட்டங்கள்
பாரியூர்

**பாரியூர்** (*Pariyur*) இந்தியாவில் தமிழ்நாடு மாநிலத்தில், ஈரோடு மாவட்டத்தில் கோபிச்செட்டிப்பாளையம் வட்டத்தில் இருக்கும் ஓர் ஊராட்சி கிராமம் ஆகும். இந்த ஊர் கோபிச்செட்டிப்பாளையம் நகரத்தில் இருந்து 3&nbsp;கி.மீ. தொலைவில் அமைந்துள்ளது. இங்கு அமைந்துள்ள பாரியூர் கொண்டத்துக்காளியம்மன் கோவில் மிகவும் பிரசித்தி பெற்றது.

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
கோழுருச்சி

*கோழுருச்சி* (*ardisia solanacea*) ஒரு சிறிய தாவர இனத்தைச்சேர்ந்த செடியாகும்.

## விளக்கம்
இந்த தாவரம் அடுக்காக பல பூக்களைப்பூக்கும் தன்மை கொண்டது. இந்த செடி பொதுவாக 6 அடி உயரம் வளரும். இதன் கனி உணவாகப்பயன்படுகிறது.

## மேலும்
* Henri Alain Liogier. *Descriptive Flora of Puerto Rico and Adjancent Islands, Spermatophyta*, Volume IV:* Melastomataceae to Lentibulariaceae*. Universidad de Puerto Rico, 1995, .
* M.D. Dassanayake and W.D. Clayton, editors. *A Revised handbook to the flora of Ceylon*, Volume 13, Rotterdam, 1999 pp.&nbsp;140–141. 
* “Shoebutton Ardisia”, Flowers of India Website at http://www.flowersofindia.net/catalog/slides/Shoebutton%20Ardisia.html (retrieved 27.2.2013)
* “Ardisia solanacea Roxb. – MYRSINACEAE” at Biotik.org, at http://www.biotik.org/india/species/a/ardisola/ardisola_en.html  (retrieved 27.2.2013)

## மேற்கோள்கள்

பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
பெரியகொடிவேரி

**பெரியகொடிவேரி**, இந்தியா நாட்டில் தமிழ்நாடு மாநிலத்தில் ஈரோடு மாவட்டத்தில் கோபிச்செட்டிப்பாளையம் வட்டத்தில் இருக்கும் ஒரு பேரூராட்சி ஆகும்.

## அமைவிடம்
பெரியகொடிவேரி பேரூராட்சிக்கு 62 கி.மீ.  தொலைவில் ஈரோடு உள்ளது.  இதன் கிழக்கில் கோபிச்செட்டிப்பாளையம் 20 கி.மீ.;  மேற்கில் சத்தியமங்கலம் 7 கி.மீ. தொலைவில் உள்ளன.

## பேரூராட்சியின் அமைப்பு
12.40 ச.கி.மீ. பரப்பும், 15 பேரூராட்சி மன்ற உறுப்பினர்களையும், 42 தெருக்களையும் கொண்ட இப்பேரூராட்சி கோபிச்செட்டிப்பாளையம் சட்டமன்றத் தொகுதிக்கும், திருப்பூர் மக்களவைத் தொகுதிக்கும் உட்பட்டது.

## மக்கள்தொகை பரம்பல்
2011-ஆம் ஆண்டு மக்கள்தொகைக் கணக்கெடுப்பின்படி இப்பேரூராட்சி 3,644  வீடுகளும், 12,330 மக்கள்தொகையும் கொண்டது.

## மேற்கோள்கள்

பகுப்பு:ஈரோடு மாவட்டத்தில் உள்ள பேரூராட்சிகள்
பட்டீச்சரம் துர்க்கையம்மன் கோயில்

**பட்டீச்சரம் துர்க்கையம்மன் கோயில்** தஞ்சாவூர் மாவட்டம் கும்பகோணம் அருகேயுள்ள பட்டீச்சரம் பட்டீஸ்வரர் கோயில் வளாகத்தில் ஒரு சன்னதியாக அமைந்துள்ளது. 

## அமைவிடம்
பட்டீஸ்வரர் கோயிலின் வடக்கு வாயிலின் வழியே ராஜகோபுரத்தைக் கடந்து உள்ளே வந்தால் துர்க்கையம்மன் சன்னதியைக் காணமுடியும்.

## துர்க்கையம்மன்
மற்ற இடங்களைப் போலல்லாமல் துர்க்கையம்மன் ஸ்வரூபணியாக காட்சி தருகிறாள். தன்னைச் சரண் அடையும் பக்தர்களுக்கு உடனே அருள்புரிய காலைஎடுத்து வைத்துப் புறப்படுகிற தோற்றத்தில் துர்க்கை நிற்பது இன்னொரு சிறப்பு. எட்டு கரங்களில் ஒரு கரத்தில் கிளியை வைத்துள்ளார். மகிஷாசுரன் தலை மேல் பாதங்களை வைத்து, சிம்ம வாகனத்தில் எட்டுக் கரங்களுடன் மகர குண்டலங்களுடன் திரிபங்க ரூபியாய் மூன்று நேத்திரங்களுடன் கம்பீரமாக காட்சி தருகிறாள்.

ஆறடி உயரத்தில், அழகாக புடவை கட்டி, எலுமிச்சை மற்றும் ரோஜா மாலை அணிந்துள்ளார். எருமை முகமுடைய மகிஷாசுரனைக் காலில் மிதித்து, நிமிர்ந்து நின்ற கோலத்தில் காட்சி அளிக்கிறார். பிற ஆறு கரங்களில் சங்கு, சக்கரம், வில், அம்பு, வாள், கேடயம் ஆகிய ஆயுதங்களைக் கொண்டு சாந்தமாக போர் முடித்த கோலத்தில் காணக் கிடைக்கிறாள். இடப்பக்கம் நோக்கியுள்ள வாகன சிம்மத்தின் ரூபிணியாக விளங்குகிறாள். துர்க்கை இங்கு சாந்த சொரூபிணியாக இருப்பதை அவளது புன்னகை தவழும் முகமும், வலப்புறம் திரும்பியுள்ள சிம்ம வாகன முகமும் நிரூபிக்கிறது. பக்தர்களை வரவேற்கும் கோலத்தில் வெற்றி வாகை சூடிய நிலையில் இருக்கிறாள். 

துர்க்கையம்மனின் எட்டு கரங்களில் காணப்படும் முத்திரைகள் கீழ்க்கண்ட பொருளைத் தருகின்றன. 

## வரலாற்றுத் தொடர்பு
பாண்டிய மன்னர்களுக்கு மீனாட்சி எப்படி குலதெய்வமாக விளங்கினாளோ அவ்வாறே சோழ மன்னர் பரம்பரை முழுவதற்கும் பட்டீஸ்வர துர்க்கை குலதெய்வமாக விளங்கிவந்தாள். பாண்டியனை மணந்த சோழ அரசியான  மங்கையர்க்கரசி தேவியாரும், ராஜராஜ சோழனுக்கு மதியூகி ஆலோசகராக விளங்கிய குந்தவைப் பிராட்டியாரும் பட்டீஸ்வர துர்க்கை மீது அபார பக்தி செலுத்தியவர்கள் என்பது குறிப்பிடத்தக்கது. 

## தங்க ரதம்
இக்கோயிலுக்கு இரண்டு கோடி ரூபாயில் புதிய தங்கரதம் வடிவமைக்கும் பணி துவங்கப்பட்டுள்ளது. தங்கரதம் வடிவமைக்க பக்தர்களிடம் ஏழு லட்சம் மதிப்பீட்டில் மர ரதம், அதன்மீது 1.75 கோடி ரூபாய் மதிப்பீட்டில் பத்து கிலோ எடையில் தங்க ரேக்கும் பதிக்கப்பட உள்ள நிலையில்,  
12 அடி உயரம், எட்டு அடி அகலத்தில், நான்கு சக்கரம் பொருத்தும் பணி ஆரம்பிக்கப்பட்டுள்ளது. 

## குடமுழுக்கு
பட்டீச்சரம் பட்டீஸ்வரர் கோயில் மற்றும் துர்க்கையம்மன் கோயிலின் குடமுழுக்கு மன்மத வருடம் தை மாதம் 15ஆம் நாள் 29 ஜனவரி 2016  அன்று நடைபெற்றது.

## மேற்கோள்கள்

## வெளி இணைப்புகள்
* அருள்மிகு தேனுபுரீஸ்வரர் திருக்கோயில் - தினமலர் கோயில்கள் இக்கோயில் வளாகத்தில் துர்க்கையம்மன் சன்னதி உள்ளது.
* தினமலர் கோயில்கள், அம்மன் பாடல்கள், துர்க்கை துதி
* கோயில்களில் இன்று ஆடி முதல் வெள்ளி சிறப்பு வழிபாடு, தினகரன், 18.7.2014 

## 29 ஜனவரி 2016 குடமுழுக்கு நாளில் துர்க்கையம்மன் சன்னதி

File: Durga01.jpg|
File: Durga03.jpg|
File: Durga4.jpg|
File: Durga5.jpg|
File: Durga6.jpg|
File: Durga7.jpg|
File: Durga02.jpg|


பகுப்பு:சாக்தம்
பகுப்பு:தஞ்சாவூர் மாவட்டத்திலுள்ள அம்மன் கோயில்கள்
யோகான் கோட்லீப் கான்

**யோகான் கோட்லீப் கான்** (*Johan Gottlieb Gahn*, 19 ஆகத்து 1745 – 8 திசம்பர் 1818) என்பவர் சுவீடன் நாட்டைச் சேர்ந்த ஒரு வேதியியலாளர் மற்றும் உலோகவியல் வல்லுநர் ஆவார். இவர் 1774 ஆம் ஆண்டில் மாங்கனீசு தனிமத்தைக் கண்டுபிடித்தார்.

1762 முதல் 1770 வரையிலான காலத்தில் கான் உப்சாலாவில் கல்வி கற்றார். அங்கு, தோர்பெர்ன் பெர்க்மான் மற்றும் காரல் வில்லெம் சீலெ முதலான வேதியியலாளர்களுடன் பழகும் வாய்ப்பு அவருக்கு கிட்டியது. 1770 இல் இவர் சுவீடனிலுள்ள பாலன் நகருக்கு குடியேறினார். இவ்வூரில், தாமிரம் உருக்குதலை மேம்படுத்தும் முறைகளை அறிமுகப்படுத்தினார். துத்தம், கந்தகம் மற்றும் அடர்சிவப்பு சாயம் தயாரிக்கும் பல தொழிற்சாலைகள் உருவாக்குவதில் இவர் பங்கேற்றார்.

சுவீடனின் அரசுத்துறை கனிம வாரியத்தில் வேதியியலாளராக 1773 முதல் 1817 வரை பணியாற்றினார். தன்னுடைய அறிவியல் கண்டுபிடிப்புகளை வெளியிடுவதில் இவர் மிகவும் தயக்கம் காட்டினார். ஆனால் பெர்க்மான் மற்றும் வில்லெம் சீலெவிடம் அவற்றைப்பற்றி தயக்கமின்றி உரையாடினார். மாங்கனீசு ஈராக்சைடை கரிமம் உபயோகித்து மாங்கனீசாக ஒடுக்கியது இவருடைய கண்டுபிடிப்புகளில் ஒன்றாகும். இதுவே மாங்கனீசை தனிமமாக முதன்முதலில் தனிமைப்படுத்திய முறையுமாகும்.
 
1874 ஆம் ஆண்டில் சுவீடனின் இராயல் அறிவியல் பயிற்சி நிறுவனத்தின் உறுப்பினராகத் தேர்ந்தெடுக்கப்பட்டார். சுவீடன் நாட்டு சுரங்கத் துறையில் மேலாளராகவும் பணியாற்றியுள்ளார்.

கானைட்டு (ZnAl2O4) என்ற ஆக்சைடு தாதுப்பொருள் இவரது பெயரால் அழைக்கப்படுகிறது.

## மேற்கோள்கள்

## உசாத்துணை
* 

## வெளி இணைப்புகள்
* Article in ''Svenskt biografiskt handlexikon''
* Eggerlz H.P., Palmstedt C. Nekrolog. Jahann Gottlieb Gahns Leben. // Jahrbuch der Chemie und Physik. - Nürnberg, 1822. P. 140.

பகுப்பு:1745 பிறப்புகள்
பகுப்பு:1818 இறப்புகள்
பகுப்பு:மாங்கனீசு
பகுப்பு:சுவீடன் வேதியியலாளர்கள்
பாம்புக்கொடி

**பாம்புக்கொடி** (*Arisaema*) என்ற இந்த தாவரம் பெரிய தாவரம் ஆகும். இந்த தாவரம் பொதுவாக சீன மக்கள் குடியரசு, ஜப்பான், ஆசியா, ஆப்பிரிக்கா, மெக்சிக்கோ, மற்றும்  வட அமெரிக்கா போன்ற பகுதிகளில் காணப்படுகிறது.

## மேற்கோள்

பகுப்பு:பூக்கும் தாவரங்கள்
புன்னைநல்லூர் கோதண்டராமர் கோயில்

**புன்னைநல்லூர் கோதண்டராமர் கோயில்**, தமிழ்நாடு, தஞ்சை மாவட்டம், புன்னைநல்லூர் கிராமத்தில் புன்னைநல்லூர் மாரியம்மன் கோயிலுக்கு அருகில் அமைந்துள்ளது.

## நிருவாகம்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.

## வரலாறு
கி.பி.1739-1763இல் இக்கோயில் கட்டப்பட்டது. நேபாள மன்னர் ஒருவரால் தஞ்சாவூர் மன்னருக்கு அன்பளிப்பாகக் கொடுக்கப்பட்ட சாளக்கிராமக் கல்லினால் ஆன சிலைகள் கருவறையை அலங்கரிக்கின்றன. கோதண்டராமர், சீதா, லட்சுமணர், சுக்ரீவரோடு நின்ற கோலத்தில் எழுந்தருளியுள்ளார். இக்கோயிலில் உள்ள இராமர் ,சீதை, இலக்குவன் ஆகியோரின் உற்சவர் சிலைகள் 1400 ஆண்டுகள் பழமையானவை என்று கருதப்படுகின்றன. இவை இங்கிருந்து 25 கி.மீ. தொலைவில் உள்ள நீடாமங்கலம் அருகே உள்ள பூவானூர் கிராமத்தில் கண்டெடுக்கபட்டு இங்கு கொண்டுவரப்பட்டதாகக் கூறப்படுகிறது. 

## கோயில் அமைப்பு
ராஜகோபுரம், பலி பீடம், கொடி மரம், திருச்சுற்று, முன்மண்டபம், கருவறை, விமானம் போன்ற அமைப்புகளுடன் அமைந்துள்ளது. இக்கோயில் கருவறை விமானம் சௌந்தர்ய விமானம் என்று அழைக்கப்படுகிறது. கருவறையில் கோதண்ட இராமர் வலக்கையில் சரமும், இடக்கையில் கோதண்டமும் ஏந்தியுள்ளார். அவரின் வலப்புறம் சீதையும், இடப்புறம் இலக்குவனும் நின்ற கோலத்தில் உள்ளனர். திருச்சுற்றில் சக்கரத்தாழ்வார் சன்னதி, ஆழ்வார் சன்னதி, தல மரமான புன்னை மரம், ஜயவீர ஆஞ்சநேயர் சன்னதி ஆகியவை உள்ளன.இக்கோயிலின் பிரகார சுற்றுச்சுவரில் இராமாயணக் காட்சிகள் ஓவியமாகத் தீட்டப்பட்டுள்ளன. இக்கோயிலுக்கு 12 படிகள் ஏறிச் செல்லவேண்டும்.

## மேற்கோள்கள்

## வெளி இணைப்புகள்
* விகடன், தென்னகத்தின் முக்திநாத் - புன்னைநல்லூர் ஸ்ரீகோதண்ட ராமர்! 

## படத்தொகுப்பு


File:Punnanainallur kothandaramar2.jpg
File:Punnanainallur kothandaramar4.jpg
File:Punnanainallur kothandaramar3.jpg



பகுப்பு:தஞ்சாவூர் மாவட்டத்திலுள்ள பெருமாள் கோயில்கள்
பகுப்பு:தஞ்சாவூர் மாவட்டத்திலுள்ள ராமர் கோயில்கள்
மாஸ்தி வெங்கடேச ஐயங்கார்

**மாஸ்தி வெங்கடேச ஐயங்கார்** (Maasthi Venkatesa Iyengar 6 சூன் 1891 – 6 சூன் 1986) என்பவர் கன்னடத்தின் புகழ்பெற்ற புதின, சிறுகதை எழுத்தாளராவார். இவர் இந்தியாவின் இலக்கியத்துக்கான உயர் விருதான ஞானபீட விருது  பெற்ற நான்காவது கன்னட எழுத்தாளராவார். இவர் மாஸ்த்தி கன்னடத ஆஸ்தி (மாஸ்த்தி கன்னடத்தின் சொத்து) என்று போற்றப்படுபவர். மைசூர் மன்னர் நான்காம் கிருட்டிணராச உடையார் இவருக்கு ‘ராஜசேவசக்தா’ என்ற பட்டத்தை வழங்கி கவுரவித்தார்.

## வாழ்க்கை

மாஸ்த்தி கர்நாடக மாநிலம் கோலார் மாவட்டத்தின் ஹொசஹல்லி என்ற இடத்தில் தமிழ் ஐயங்கார் குடும்பத்தில் 1891இல் பிறந்தார். இளமைப் பருவத்தை மாஸ்தி என்ற கிராமத்தில் கழித்தார். 1914இல் சென்னை பல்கலைக்கழகத்தில் ஆங்கில இலக்கியத்தில் முதுகலைப் பட்டம் பெற்றார்.

பிறகு இந்தியன் குடிமைப் பணி தேர்வை முடித்து, மதிப்புமிக்க பல பதவிகளில் கர்நாடகத்தின் பல இடங்களில் பணியாற்றினார். 26 ஆண்டுகால பணிக்குப் பின் மாவட்ட ஆட்சியராக பதவி உயர்வு பெற்றார். 1943இல் தனது பணியில் இருந்து விலகனார். இவருக்கு எழுதுவதில் ஆர்வம் இருந்ததால் சிறிது காலம் ஆங்கிலத்தில் எழுதி வந்தார். பிறகு கன்னட மொழியில் ஸ்ரீநிவாசா என்ற புனைப் பெயரில் சிறுகதைகள், நாவல்கள் எழுதத் தொடங்கினார்.

## பணிகள்

இவர்  எழுதிய முதல் நூல் 1910இல் வெளியான ‘ரங்கன மதுவே’  கடைசி நூல் மாதுகரே ராமண்ணா 1985இல் வெளிவந்தது. இவரது ‘கெலவு சன்ன கதெகளு’ (சில சிறுகதைகள்) என்ற சிறுகதைத் தொகுப்பு, நவீன கன்னட இலக்கிய உலகில் குறிப்பிடத்தக்க படைப்பாகும். இவர் நிறைய கவிதைகளையும்,பல நாடகங்களையும் எழுதியுள்ளார். புகழ்பெற்ற வேற்றுமொழி நாடகங்களை மொழிபெயர்த்துள்ளார். ‘ஜீவனா’ என்ற மாத இதழின்  ஆசிரியராக 1944 முதல் 1965 வரை பணியாற்றினார். சிறந்த எழுத்தாளரான இவர் கன்னடத்தில் 123 நூல்களையும்,  ஆங்கிலத்தில் 17 நூல்களையும் தம்வாழ்நாளில் எழுதியுள்ளார். 1983இல் இவரது சிக்கவீர ராஜேந்திரா என்கிற புதினத்திற்காக ஞானபீட விருது பெற்றார். இப்புதினம் குடகின் கடைசி மன்னரின் வரலாறை மையமாக் கொண்டது.   ‘சென்னபசவ நாயக்கா’ என்னும் புதினம் இவரது இன்னொரு புகழ்பெற்ற வரலாற்றுப் புதினம் ஆகும்.

தமிழராகப் பிறந்து கன்னட இலக்கியத்தில் சாதனை படைத்த மாஸ்தி வெங்கடேச ஐயங்கார் தனது 95 வயதில் 1986இல் மறைந்தார். அவரது நினைவைப் போற்றும் விதமாக, சிறந்த கன்னட எழுத்தாளர்களுக்கு ‘மாஸ்தி வெங்கடேச ஐயங்கார் விருது’ 1993 முதல் ஆண்டுதோறும் கர்னாடக அரசால் வழங்கப்பட்டு வருகிறது. இவர் பெங்களூர் பசவன் குடியில் வாழ்ந்த வீட்டை கர்நாடக அரசு அருங்காட்சியமாக பராமரிக்கப்படுகிறது.
கோலார் மாவட்டம் மாஸ்தி கிராமத்தில் உள்ள இவரது வீடு நூலகமாக மாற்றப்பட்டு, கர்நாடக அரசால் பராமரிக்கப்படுகிறது. அங்கு ‘மாஸ்தி உறைவிடப் பள்ளி’ என்ற பள்ளியை கர்நாடக அரசு 2006-ல் தொடங்கியது.

## மேற்கோள்

## வெளி இணைப்புகள்

பகுப்பு:ஞானபீட விருது பெற்றோர்
பகுப்பு:1891 பிறப்புகள்
பகுப்பு:1986 இறப்புகள்
பகுப்பு:கன்னட எழுத்தாளர்கள்
பகுப்பு:கோலார் மாவட்ட மக்கள்
சிர்க்கோனியம் (IV) சல்பைடு

**சிர்க்கோனியம்(IV) சல்பைடு** (*Zirconium(IV) sulfide*) அல்லது **சிர்க்கோனியம் இருசல்பைடு** (*Zirconium disulfide*) என்பது ZrS2 என்ற மூலக்கூறு வாய்பாடுடன் கூடிய ஒரு வேதிச் சேர்மம் ஆகும். இது கருநீலமும் பழுப்பும் கலந்த நிறத்தில் திண்மமாகக் காணப்படுகிறது. காட்மியம் அயோடைடு சேர்மம் போலவே அடுக்கு அமைப்பை ஏற்றுள்ளது.

நெருங்கிய தொடர்புடைய டைட்டானியம் இருசல்பைடு போல சிர்க்கோனியம்(IV) சல்பைடும் சிர்க்கோனியம் உலோகமும் கந்தகமும் சேர்த்து சூடாக்குவதன் மூலம் தயாரிக்கப்படுகிறது. அயோடின் வாயுவை உபயோகப்படுத்தி ஆவி பெயர்வு வினை மூலமாக சிர்க்கோனியம்(IV) சல்பைடை தூய்மையாக்க முடியும்.

## மேற்கோள்கள்

பகுப்பு:சல்பைடுகள்
பகுப்பு:சிர்க்கோனியம்(IV) சேர்மங்கள்
வரலாற்று வானியல்

**வரலாற்று வானியல்** *( Historical astronomy )* என்பது வானியல் தரவுகளின் வரலாற்றை ஆய்வு செய்கின்ற அறிவியல் துறையாகும். வானியல் வரலாற்றுத் தன்மை  தொடர்புடைய துறைகளில் ஆர்வத்தை அதிகரிப்பதே   வரலாற்று வானியல் பிரிவு இருப்பதன் நோக்கம் என்று 1899 இல் நிறுவப்பட்ட அமெரிக்க வானியல் கழகம் தெரிவிக்கிறது. வானியலின் வரலாற்றையும் நாம் வரலாற்று வானியலில் சேர்த்துக் கொள்வதால், தொல் வானியல் தொடங்கி எவையெல்லாம் அறியப்பட்டன என்றும் அத்தகைய வரலாற்றுப் பதிவுகளை தற்கால நவீன வானியற்பியல் சிக்கல்களுக்கு தீர்வு காணப் பயன்படுத்துவதற்கும் வாய்ப்பு கிடைக்கிறதுhttp://www.aas.org/had/hadhist.html . பண்டைய மற்றும் வரலாற்று கண்காணிப்புப் பதிவுகள் மூலம் நீண்ட கால வானிகழ்வு போக்குகளான கிரகண வடிவங்கள் மற்றும் விண்மீன் மேகங்களின் திசைவேகம்  ஆகியவற்றை அறிந்து தெளிவடைய முடிகிறதுhttp://star-www.dur.ac.uk/~jms/group.html . மாறாக, நன்கு அறியப்பட்ட மற்றும் நன்கு ஆவணப்படுத்தப்பட்ட வரலாற்று வானியல் ஆவணங்களைப் பயன்படுத்துவதால் இயற்கை நிகழ்வுகளின் செயல்பாட்டை கணிணி மாதிரிகளின் செயல்பாட்டோடு மதிப்பிட்டு சரிபார்க்கவும் அறியப்படாத நிகழ்வுகளின் நிகழ்வு தேதியைக் கணக்கிடவும் இயல்கிறது.
 
## உதாரணங்கள்

•	வரலாற்று வானியல் பதிவு ஆய்வின் பயன்பாட்டுக்கு ஒரு உதாரணமாக நண்டு நெபுலா தொடர்பான ஆய்வைக் குறிப்பிடலாம். சூலை 1054 இல் முதலில் கண்டுபிடிக்கப்பட்ட SN 1054 மீவிண்மீன் வெடிப்புச் சிதறலின் எச்சமே நண்டு நெபுலா என்று அறியப்பட்டது. சமகாலத்திய சீனாவில் இருந்த சங்வம்சத்தில் ஒரு வரலாற்று வானியல் பதிவு எழுதப்பட்டுள்ளது. இப்பதிவில் வானத்தில் நிகழ்ந்த ஒரு அபூர்வமான இயற்கை நிகழ்வு என இந்நிகழ்வு பதிவு செய்யப்பட்டுள்ளது. இதே நிகழ்வை ஜப்பானிய மற்றும் அராபிய வானியல் அறிஞர்களும் பதிவு செய்துள்ளனர். பெரும்பாலான விண்வெளி அறிஞர்கள் இப்பதிவின் அடைப்படையில் அந்நிகழ்வை நண்டு நெபுலாவின் உருவாக்கம் என்று தொடர்புபடுத்தி காண்கின்றனர்.

•	இரண்டாவதாக, வானியல் அறிஞர் எட்மண்ட் ஹாலி வ்ரலாற்று வானியல் துறையில் ஈடுபட்டு தோராயமாக 76 ஆண்டுகளில் மூன்று வால்விண்மீன்கள் தோன்றியதாகக் குறிப்பிட்டார். உண்மையில் அவை மூன்றல்ல ஒரே வால்விண்மீன் ஆகும்.

•	அதே போல குறுங்கோள் புளூட்டோ கண்டறியப்பட்டு 1915 ஆம் ஆண்டின் தொடக்கத்தில் புகைப்படமும் எடுக்கப்பட்டது. ஆனாலும் 1930 ஆம் ஆண்டு வரை அது அங்கீகரிக்கப்படவில்லை.

•	கதிர் வீச்சலை வீசும் போலி விண்மீன்கள் எனப்படும் குவாசர்கள் 19 ஆம் நூற்றாண்டின் பின்பகுதியில் புகைப்படம் எடுக்கப்பட்டாலும் 1960 வரை அவை விண்வெளியில் இருக்கும் மாறுபட்ட பொருள்கள் என்பது அறியப்படவே இல்லை.

## மேற்கோள்கள்
* Katherine Bracher, ''THE HISTORICAL ASTRONOMY DIVISION'' 
* http://star-www.dur.ac.uk/~jms/group.html 
* Misner, Thorne, Wheeler; *Gravitation* ; 1970  [3]

## இவற்றையும் காண்க

* காலவரிசையில் வானியல்
* பண்பாட்டு வானியல்
* வானியலின் வரலாறு
* தொல்வானியல்
* வானியலில் குறுக்கீட்டளவியலின் வரலாறு
* எப்.ரிச்சார்டு ஸ்டீபென்சன்

## வெளிப்புற இணைப்புகள்
* American Astronomical Society
* Donald Yeomans, Great Comets in History
* Search Engine for Astronomy

பகுப்பு:வானியலின் வரலாறு
பகுப்பு:வானியல் துணைப் பிரிவுகள்
எப். ரிச்சார்டு ஸ்டீபென்சன்

பேராசிரியர் **எப். ரிச்சர்ட் ஸ்டீபென்சன்** (*F. Richard Stephenson*, எஃப். ரிச்சார்ட் ஸ்டீவென்சன், பிறப்பு: 1941) ஒரு பிரித்தானிய வானியலாளர் ஆவார். இவர் டர்காம் பல்கலைக்கழகத்தில் இயற்பியல் மற்றும் கிழக்காசிய ஆய்வுகள் துறைகளில் பணிபுரிந்து மாண்புடன் ஓய்வுபெற்ற பேராசிரியர் ஆவார்.

வானியலின் வரலாற்று அம்சங்களில் அவரது ஆய்வுகள் மையம் கொண்டிருந்தது. அவற்றிலும் குறிப்பாக புவியின் சுழற்சி வரலாறு குறித்த பண்டைய வானவியல் ஆவணங்களை பகுப்பாய்வு செய்வதில் அதிகமாக ஈடுபட்டார். 10979 பிரைஸ்டீபன்சன் என்ற சிறுகோள் இவரால் கண்டுபிடிக்கப்பட்டது. ”வரலாற்று கிரகணங்கள் மற்றும் பூமியின் சுழற்சி” என்பது இவருடைய புகழ்பெற்ற நூலாகும்.

## உசாத்துணை
* David H. Clark & F. Richard Stephenson, *The Historical supernovae*, Pergamon Press, Oxford, 1977, 233 pages, 
* F. Richard Stephenson & David H. Clark, *Applications of Early Astronomical Records*, ஒக்ஸ்போர்ட் பல்கலைக்கழகப் பதிப்பகம், 1979, 124 pages, 
* Hermann Hunger, Christopher B. F. Walker, Richard Stephenson & Kevin K. C. Yau, *Halley's Comet in History*, பிரித்தானிய அருங்காட்சியகம், 1985, 64 pages, 
* F. Richard Stephenson, *Supplement to the Tuckerman Tables*, American Philosophical Society, 1986, 564 pages, 
* F. Richard Stephenson & M. A. Houlden, *Atlas of historical eclipse maps. East Asia 1500 BC-AD 1900*, கேம்பிறிட்ஜ் பல்கலைக்கழகப் பதிப்பகம், 1986, 
* F. Richard Stephenson, "The identification of early returns of comet Halley from ancient astronomical records", p.&nbsp;203 - 214 in *Comet Halley. Investigations, results, interpretations, Vol. 2*, Prentice Hall, 1990
* F. Richard Stephenson, *Astronomical Observations from the Ancient Orient*, Prentice Hall, 1990, 350 pages, 
* F. Richard Stephenson, *Historical Eclipses and Earth's Rotation*, கேம்பிறிட்ஜ் பல்கலைக்கழகப் பதிப்பகம், 1997, 573 pages, 
* F. Richard Stephenson & David A. Green, *Historical supernovae and their remnants*, Oxford, Oxford University Press, 2002, 252 p., 

## வெளி இணைப்புகள்
* Profile from the Durham University Department of Physics.
* Research abstract  from the Durham University East Asian Studies Department.

பகுப்பு:பிரித்தானிய வானியலாளர்கள்
பகுப்பு:வாழும் மக்கள்
பகுப்பு:1941 பிறப்புகள்
பண்பாட்டு வானியல்

**பண்பாட்டு வானியல்** அல்லது **கலாச்சார வானியல்** (*cultural astronomy*) என்பது தற்போதைய அல்லது பண்டைய சமூகங்கள் மற்றும் கலாச்சாரங்களில் வானியல் அமைப்புகள்பற்றி அறியப்படுகிற பலதுறைகளின் தொகுப்பு ஆகும். .

## தொகுப்பில் உள்ள துறைகள்

*வானியல் பயன்பாடு பற்றிய ஆய்வு மற்றும் பண்டைய கலாச்சார நாகரீகங்களில் அதன் பங்கு ஆகியவற்றைப் படிக்கும் துறையான தொல்வானியல் துறை, 
*வானியல் பயன்பாடு பற்றிய ஆய்வு மற்றும் சமகாலத்தைய இனக்குழுக்களில் அதன் பங்கு ஆகியவற்றை ஆய்வுசெய்கின்ற துறையான இனக்குழு வானியல், 
*வரலாற்றில் பதிவு செய்யப்பட்டுள்ள வானியல் தரவுகளை பகுப்பாய்வு செய்கின்ற துறையான வரலாற்று வானியல்,
*மனிதனுடைய அறிவில் வானியல் பற்றிய தேடல் தொடங்கி வளர்ந்த விதத்தை புரிந்து கொள்வதும் ஆய்வு செய்கின்றதுமான துறையான வானியலின் வரலாறு ,
*வானியலின் வேர்களைப் புரிந்து கொள்வதும் வானியல் மற்றும் சோதிடவியல் துறைகளுக்கு இடையே உள்ள வேறுபாடுகளைப் புரிந்துகொள்ள முயல்கின்ற துறையான வான் குறியியல் அல்லது சோதிடவியல்,
போன்ற அனைத்துத் துறைகளையும் உள்ளடக்கியது பண்பாட்டு வானியல் ஆகும்.

## இவற்றையும் காண்க
* தொல்வானியல்

## மேற்கோள்கள்

பகுப்பு:வானியலின் வரலாறு
பகுப்பு:வானியல் துணைப் பிரிவுகள்
பகுப்பு:சோதிடம்
கிங்ஸ்லி சுவாம்பிள்ளை

பேரருட்திரு **யோசப் கிங்ஸ்லி சுவாம்பிள்ளை** (*Joseph Kingsley Swampillai*, பிறப்பு: 9 டிசம்பர் 1936) இலங்கைத் தமிழ் கத்தோலிக்க குருவும், திருகோணமலை உரோமன் கத்தோலிக்க ஆயரும் ஆவார்.

## வாழ்க்கை
சுவாம்பிள்ளை 1936 டிசம்பர் 9 இல் இலங்கையின் வடக்கே ஊர்காவற்றுறையில் பிறந்தார். இவர் யாழ்ப்பாணம் சம்பத்தரிசியார் கல்லூரியில் கல்வி பயின்றார்.

## பணி
சுவாம்பிள்ளை 1961 டிசம்பரில் குருவாக திருநிலைப்படுத்தப்பட்டார். 1983 மார்ச்சில் திருகோணமலை-மட்டக்களப்பு மறைமாவட்டத்திற்கு ஆயராக நியமிக்கப்பட்டார். 2012 சூலையில் மட்டக்களப்பு தனியான மறைமாவட்டமாகப் பிரிக்கப்பட்டதை அடுத்து சுவாம்பிள்ளை திருகோணமலை மாவட்டத்தின் ஆயர் பொறுப்பை ஏற்றுக் கொண்டார். 2015 சூன் 3 இல் இவர் பணியில் இருந்து ஓய்வு பெற்றார்.

## மேற்கோள்கள்

பகுப்பு:1936 பிறப்புகள்
பகுப்பு:யாழ்ப்பாணம் சம்பத்தரிசியார் கல்லூரி பழைய மாணவர்கள்
பகுப்பு:திருகோணமலை ஆயர்கள்
பகுப்பு:மட்டக்களப்பு உரோமன்-கத்தோலிக்க ஆயர்கள்
பகுப்பு:வாழும் மக்கள்
பகுப்பு:யாழ்ப்பாண மாவட்ட மக்கள்
நோயெல் இம்மானுவேல்

பேரருட்திரு **கிறித்தியான் நோயெல் இம்மானுவேல்** (*Christian Noel Emmanuel*, பிறப்பு: 25 டிசம்பர் 1960) இலங்கைத் தமிழ் கத்தோலிக்க குருவும், திருகோணமலை மறைமாவட்டத்தின் தற்போதைய உரோமன் கத்தோலிக்க ஆயரும் ஆவார்.

## வாழ்க்கைச் சுருக்கம்
இம்மானுவேல் அடிகள் திருகோணமலையில் பெரியகடை என்னும் இடத்தில் ஜூவகின் இம்மானுவேல், டொனேட்டா மேரி ஆகியோருக்கு நான்காவது பிள்ளையாக 1960 டிசம்பர் 25 இல் பிறந்தார். தனது ஆரம்பக் கல்வியை திருகோணமலை புனித மரியாள் கல்லூரியில் பயின்று, தந்தையின் பணி இடமாற்றத்தை அடுத்து புத்தளம் புனித மரியாள் பாடசாலையில் இரண்டு ஆண்டுகள் பயின்று மீண்டும் திருகோம்ணமலை திரும்பி, அங்கு புனித சூசையப்பர் கல்லூரியில் உயர்வகுப்பில் கல்வி பயின்றார். பள்ளிப் படிப்பை முடித்த பின்னர் புனித யோசப்பு இளைய மடப்பள்ளியில் சேர்ந்தார். பின்னர் 1978-81 இல் கண்டி புனித பவுல் குருத்துவக் கல்லூரியில் சேர்ந்து மெய்யியல் பட்டம் பெற்றார். பின்னர் திருச்சி புனித பவுல் மடப்பள்ளியில் (1983-86) சேர்ந்தார்.

## பணி
1985 மார்ச் 12 இல் திருத்தொண்டராகவும், 1986 மே 21 இல் குருவாகவும் திருநிலைப்படுத்தப்பட்டார். அதன் பின்னர் மட்டக்களப்பு மறைமாவட்ட முதன்மைப்பேராலயம்(1986-88), இருதயபுரம் (1988-89), அக்கரைப்பற்று (1989-93) ஆகிய ஆலயங்களில் பங்கு குருவாகப் பணியாற்றினார். 1999 - 2001 காலப்பகுதியில் ரோம் நகரில் அர்பேனியானா பல்கலைக்கழகத்தில் பயின்று முனைவர் பட்டம் பெற்றார். இலங்கை திரும்பிய பின்னர் கண்டி புனித பவுல் குருத்துவக் கல்லூரியில் பேராசிரியராக (2001-11) நியமிக்கப்பட்டார். 2011 இல் திருகோனமலை-மட்டக்களப்பு மறைமாவட்டத்தின் ஆயர் பொதுப் பதில்குருவாக நியமிக்கப்பட்டார். 2012 இல் மறைமாவட்டத்தின் பொதுப் பொருளாளராக நியமிக்கப்பட்டார். திருகோணமலை ஆயர் கிங்ஸ்லி சுவாம்பிள்ளை ஓய்வு பெற்றதை அடுத்து, இம்மானுவேல் 2015 சூன் 3 அன்று திருகோணமலை மறைமாவட்ட ஆயராக நியமிக்கப்பட்டார். இவர் ஆயராகத் திருநிலைப்படுத்தப்படும் சடங்கு 2015 சூலை 24 இல் திருகோணமலை புனித சூசையப்பர் கல்லூரி மண்டபத்தில் இடம்பெற்றது.

## சமூகப் பணிகள்
'தவக்காலத்தில் இவர்களோடு' (2008) என்ற நூலையும், 'ஒப்புரவின் ஊடாக சமாதானம்' (2009) என்ற நூலையும் எழுதி வெளியிட்டார். 'தாகம்' என்ற பெயரில் கிறித்தவ சிந்தனைகள் அடங்கிய வெளியீடுகளை 2010-2011 காலப்பகுதியில் வெளியிட்டார். கிழக்குப் பல்கலைக்கழகத்தில் பகுதி நேர விரிவுரையாளராகவும் பணியாற்றினார். புனித சூசையப்பர் கல்லூரியின் பழைய மாணவர் சங்க கௌரவப் பொதுச் செயலாளராகவும், திருகோணமலை தமிழர் அபிவிருத்தி ஒன்றியத்தின் தலைவராகவும் செயல்பட்டு வருகிறார்.

## மேற்கோள்கள்

பகுப்பு:1960 பிறப்புகள்
பகுப்பு:திருகோணமலை ஆயர்கள்
பகுப்பு:வாழும் மக்கள்
பகுப்பு:திருகோணமலை மாவட்ட நபர்கள்
லக்கம்பட்டி

**லக்கம்பட்டி** (*Lakkampatti*) இந்தியாவில் தமிழ்நாடு மாநிலத்தில் ஈரோடு மாவட்டத்தில் கோபிச்செட்டிப்பாளையம் வட்டத்தில் இருக்கும் ஒரு பேரூராட்சி ஆகும்.

இது பவானி ஆற்றங்ரையில் அமைந்ததுள்ளது. கரும்பு, வாழை, நெல், ஆகியவை முக்கிய விவசாய பயிராகும். கல்வி நிறுவனமான கோபி கலை மற்றும் அறிவியல் கல்லூரி மற்றும் அபி மருத்துவமனை இப்பேரூராட்சி பகுதியில் அமைந்துள்ளது.
## அமைவிடம்
லக்கம்பட்டி பேரூராட்சிக்கு 40  கி.மீ.  தொலைவில் ஈரோடு உள்ளது. இதன் கிழக்கில் கோபிச்செட்டிப்பாளையம் 3  கி.மீ.; மேற்கில் சத்தியமங்கலம் 27 கி.மீ.; வடக்கில் திருப்பூர் 44 கி.மீ.; தெற்கில் தூக்கநாயக்கன்பாளையம் 12 கி.மீ. தொலைவில் உள்ளது.

## பேரூராட்சியின் அமைப்பு
13.5 ச.கி.மீ. பரப்பும்,  15 பேரூராட்சி மன்ற உறுப்பினர்களையும்,   132 தெருக்களையும் கொண்ட இப்பேரூராட்சி கோபிச்செட்டிப்பாளையம் (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 3,454   வீடுகளும்,   11,716 மக்கள்தொகையும் கொண்டது. 

## மேற்கோள்கள்

பகுப்பு:ஈரோடு மாவட்டத்தில் உள்ள பேரூராட்சிகள்
இட்ரியம்(III) சல்பைடு

**இட்ரியம்(III) சல்பைடு** *(Yttrium(III) sulfide)* என்பது Y2S3என்ற மூலக்கூறு வாய்பாடுடன் கூடிய ஒரு கனிமவேதியல் சேர்மமாகும். இட்ரியமும் கந்தகமும் சேர்ந்து இச்சேர்மம் உருவாகிறது. இவ்வுருவாக்கம் செறிவு, தொகுப்பு மற்றும் ஒருங்கிணைப்புச் செயலி ஆகியவைச் இணைந்து நிகழும் பல்லுருவாக்க வினையாகும்.

## மேற்கோள்கள்

பகுப்பு:செசுகியு சல்பைடுகள்
பகுப்பு:இட்ரியம் சேர்மங்கள்
திட்டமிடல்

**திட்டமிடல்** என்பது ஒரு விரும்பிய இலக்கை அடைய எடுக்க வேண்டிய நடவடிக்கைகளைப் பற்றி நினைப்பது மற்றும் செயல்படுத்துவது ஆகும். திட்டமிடல் ஒருவரின் நுண்ணறிவை அடிப்படையாகச் சார்ந்த செயலாகும். மேலும், திட்டமிடுதலுக்கு கருத்துரு திறன் மற்றும் உளவியல் அம்சங்கள் தேவை. 

திட்டமிடல் ஒரு குறிப்பிட்ட செயல்முறை மற்றும் (குறிப்பாக மேலாண்மை, வர்த்தகம் போன்ற துறைகளில்) பல தொழில்களில் அவசியம். ஒவ்வொரு துறையில் வெவ்வேறுவிதமான நிறுவனங்களுள் திறன் மற்றும் செயல்திறனை அடைய உதவும் பல்வேறு வகை திட்டங்கள் உள்ளன. திட்டமிடல் கவனம் அம்சம் என்றாலும், இது கணித்தல் உடன் நெருங்கிய உறவு கொண்டுள்ளது.

*|*
இயைபாக்கல்

**இயைபாக்கல்** அல்லது **ஒருங்கிணைத்தல்** என்பது ஒரு நிகழ்வு அல்லது நிகழ்ச்சிகள் ஏற்பட தேவையானவற்றை திட்டமிடல் ஆகும். இதை செய்பவர் ஒருங்கிணைப்பாளர் என அழைக்க படுவார். இவற்றில் துறைக்கு தகுந்தாற்போல் திருமண ஒருங்கிணைப்பாளர், உற்பத்தி ஒருங்கிணைப்பாளர் மற்றும் சந்தைப்படுத்தல் ஒருங்கிணைப்பாளர்களில் என பல்வேறு வகைகள் உள்ளன. மேலும் ஒரு நிறுவனத்தில் பல்வேறு துறைகளுக்கு இடையிலான உறவை நிர்வகிப்பதும் ஒருங்கிணைப்பாளர் வேலை ஆகும்.

## மேற்கோள்கள்

*|*